**PRAVOSUDNA AKADEMIJA**

**MAKSIMIRSKA CESTA 63**

**10 000 ZAGREB**

**Zagreb, 10. prosinca 2024.**

**Obrazloženje financijskog plana Pravosudne akademije**

**za razdoblje 2025. – 2027.**

Prijedlog financijskog plana Pravosudne akademije (u daljnjem tekstu: PA) za razdoblje 2025. - 2027. godinu temelji se na Uputi za izradu prijedloga Državnog proračuna Republike Hrvatske za razdoblje 2025.-2027. koju je pripremilo Ministarstvo financija RH (Državna riznica) te na uputama i limitima dobivenim od Ministarstva pravosuđa i uprave koje je nadležno za Pravosudnu akademiju. Financijski plan Pravosudne akademije za razdoblje 2025.-2027. usuglašen je s predstavnicima Ministarstva pravosuđa i uprave.

**PRIHODI I PRIMICI**

Pravosudna akademija najznačajnije primitke u razdoblju 2025.-2027. planira iz izvora 11, a koji će biti utrošeni za podmirivanje redovnih aktivnosti Pravosudne akademije, odnosno na programe stručnog usavršavanja temeljem odluke Programskog vijeća Pravosudne akademije te na podmirivanje rashoda za zaposlene i ostalih materijalnih rashoda.

U predmetnom planskom razdoblju zbog okončanja projekata sufinanciranih iz Europskog socijalnog fonda više nema planiranih prihoda s izvora 12 i 561.

U razdoblju 2025.-2027. godišnji primici iznose od 2,0-2,1mil EUR, a od čega se na izvor 11 odnosi gotovo 100%.

Porast učešća izvora 11 u ukupnim primicima u odnosu na prethodna razdoblje rezultat je okončanja projekata sufinanciranih EU sredstvima.

U navedenom razdoblju Pravosudna akademija nije planirala zaduživanje.

**RASHODI I IZDACI**

1. **Administracija i upravljanje (A844001)**

Planirani rashodi za zaposlene temeljeni su na projekciji plaća koje će se isplatiti u 2024.g., uz napomenu da je predviđeno i dodatno zapošljavanje 6 djelatnika do kraja 2024.g., a za što je ishođena suglasnost nadležnog Ministarstva pravosuđa, uprave i digitalne transformacije.

Planirani materijalni i financijski rashodi na ovoj stavci planirani su racionalno i u skladu s potrebama u cilju osiguravanja nesmetanog rada, a napominjemo da je u ovu kategoriju rashoda uključena je i naknada za rad članovima Programskog vijeća PA, temeljem odredbi novog Zakona o Pravosudnoj akademiji iz 2019.g. u visini od 36.000 EUR godišnje. U 2025. predviđeno je i ulaganje u nove prostorije Regionalnog centra PA u Rijeci u iznosu od 80.000 EUR, budući da je postojeća prostorija potrebna Županijskom sudu u Rijeci.

**b) Stručno usavršavanje pravosudnih dužnosnika i savjetnika u pravosudnim tijelima (A629024)**

U okviru ove stavke predviđeno je kontinuirano stručno usavršavanje za suce, državne odvjetnike, sudačke i državno odvjetničke savjetnike te razvoj novih obrazovnih materijala za provođenje aktivnosti kontinuiranog stručnog usavršavanje sudaca, državnih odvjetnika, sudačkih i državno odvjetničkih savjetnika.

Rashodi i izdaci za pozicije: a) razvoj novih materijala i b) provedbu gore navedenih aktivnosti planirani su u iznosu od 419.000,00-475.000 EUR godišnje. U ovom trenutku planirano je održavanje najvećeg broja radionica u direktnom kontaktu s polaznicima što je kvalitetnija opcija u odnosu na on-line predavanja.

**c) Obuka vježbenika u pravosudnim tijelima**

Sukladno odredbama Zakona o vježbenicima u pravosudnim tijelima i pravosudnom ispitu PA će organizirati edukaciju za vježbenike u pravosudnim tijelima.

**d) Državna škola za pravosudne dužnosnike ( A 844002)**

Državna škola za pravosudne dužnosnike (u daljnjem tekstu: Škola) je ustrojstvena jedinica u sastavu Akademije. Osobe primljene u državnu službu na neodređeno vrijeme i raspoređene na radno mjesto savjetnika u pravosudnom tijelu obvezni su polaznici Škole. Planirana sredstva utrošit će se u održavanje edukacije i testiranja polaznika Državne škole, a odnose se na naknade predavačima, ocjenjivanje pisanih provjera znanja te naknadu putnih troškova polaznicima Državne škole kada putuju na pisanu provjeru znanja.

**e)** **Stručno usavršavanje službenika iz područja pravosuđa (A 844003)**

PA nastavlja s edukacijom službenika u pravosudnim tijelima koja je započela 2016.godine kao nova ciljna skupina Akademije, sukladno izmjenama i dopunama Zakona o Pravosudnoj akademiji iz 2015. godine.

U ovoj aktivnosti tijekom godina došlo je do povećanja broja radionica, a zbog velikog interesa službenika te smo u nekoliko posljednjih godina kontinuirano povećavali sredstva namijenjena edukaciji navedene ciljne skupine. U narednom razdoblju od 3 godine nismo predvidjeli značajnije povećanje izdataka za edukaciju ove ciljne skupine.

**f) Uz navedeno predvidjeli smo i aktivnosti na izvorima 31, 43, 51 i 61, a koji se financiraju vlastitim sredstvima.**

**UKUPNE I DOSPJELE OBVEZE**

Pravosudna akademija ne planira imati značajnije ukupne obveze mimo uobičajenih koje se iskazuju krajem godine (obveze za plaće, obveze za materijalne rashode) niti planira imati dospjele, a nepodmirene obveze.

Tomislav Briški

tajnik Pravosudne akademije